Jušanas
Jušanas (kin. 玉山, pinyin: Yù Shān; angl. Jade Mountain 'žalsvas kalnas'), dar žinomas kaip Ju kalnas – aukščiausias kalnas Taivane ir apskritai ketvirtas pagal aukštį kalnas, stūksantis saloje. Seniau anglakalbių emigrantų ir misionierių tarpe kalnas vadintas Morisono kalno vardu, kaip manoma, tokiu būdu pagerbiant XIX a. misionierių Robertą Morisoną. Žiemą Jušano viršukalnę paprastai dengia storas sniego sluoksnis, tad tai jam suteikia panašų į nefrito (angl. jade) žvilgumą. 2009 m. Jušanas buvo vienas iš 28 finalininkų renkant Naujuosius septynis pasaulio gamtos stebuklus. Jušanas ir jį supantys kalnai priklauso Jušano kalnagūbriui, kuris patenka į Jušano nacionalinio parko teritoriją. Šis nacionalinis parkas yra didžiausias, aukščiausiai įsikūręs ir atokiausias iš visų Taivano saugomų teritorijų. Jame driekiasi didžiausias tyrlaukių ruožas Taivane, taip pat nacionalinis parkas vertingas savo nepaliestais miškais ir gyvūnijos įvairove, kuri apima daugelį endeminių rūšių. Aukščiausias Jušano kalnų grandinės taškas yra Jušanas (3952 m). Tai taip pat aukščiausias geografinis taškas vakariniame Ramiojo vandenyno regione už Kamčiatkos pusiasalio. Kadaise Jušanas buvo po vandenyno paviršiumi ir iškilo į dabartinį aukštį, kuomet Eurazijos plokštė pasislinko po kaimynine Filipinų jūros plokšte. Pirmasis į Jušano kalną 1898 m. įkopė vokiečių tyrinėtojas Karl Theodor Stöpel. Jušanas turi penkias pagrindinis viršūnes: Jušano pagrindinė viršūnė (玉山主峰), 3952 m Jušano rytinė viršūnė (玉山東峰), 3869 m – 1,2 km nuo pagrindinės viršūnės Jušano šiaurinė viršūnė (玉山北峰), 3858 m – 2,2 km nuo Vėjų tunelio (風口) Jušano pietinė viršūnė (玉山南峰), 3844 m – 3,1 km nuo Paijuno kalnų trobelės (排雲山莊) Jušano vakarinė viršūnė (玉山西峰), 3467 m – 4 km nuo Paijuno kalnų trobelės (排雲山莊) Jušanas (玉山) Laonungo upė Debesys virš Jušano kalnų perėjos